b'\n_START_ARTICLE_\nFrench Guiana\n_START_PARAGRAPH_\nAng French Guiana (bigkas /\xc9\xa1i\xcb\x90\xcb\x88\xc9\x91\xcb\x90n\xc9\x99/ o /\xc9\xa1i\xcb\x90\xcb\x88\xc3\xa6n\xc9\x99/, Pranses: Guyane fran\xc3\xa7aise; Pagbigkas sa Pranses:\xc2\xa0[\xc9\xa1\xc9\xa5ijan f\xca\x81\xc9\x91\xcc\x83s\xc9\x9bz]), opisyal na tinatawag bilang Guiana (Pranses: Guyane), ay isang panlabas na departamento at rehiyon ng Pransya, na matatagpuan sa hilagang baybayin ng Timog Amerika sa Guyanas. Nasa hangganan ito ng Brasil sa silangan at timog, at Suriname sa kanluran. Ang lawak nito na 83,534\xc2\xa0km\xc2\xb2 (32,253\xc2\xa0sq\xc2\xa0mi) ay may napakaliit na densidad ng populasyon na mayroon lamang 3 naninirahan bawat km\xc2\xb2, kasama ang kalahati ng 244,118 naninirahan noong 2013 sa kalunsuran ng Cayenne, ang kapital nito. Sa kalawakan ng lupain, ito ang panglawang pinakamalaking rehiyon ng Pransya at ang pinakamalaking panlabas na rehiyon sa loob ng Unyong Europeo.'